ลักษณะเป็นก้อนกลมๆ นิ่มๆ อยู่บริเวณช่วงเอว ผิวหนังนูนตามก้อนกลมๆ ก้อนกลมๆมีผิวเนียน สีกลมกลืนกับผิวหนัง โตขึ้นค่อนข้างไว เป็นมา 1 เดือนกว่าๆแล้วครับ ไม่มีอาการปวดหรือเจ็บใดๆ ครับ คนรู้จักเขาบอกว่าเป็นเนื้องอกไขมัน แล้วมันอันตรายไหมครับ
สวัสดีค่ะ s,ก้อนกลมๆ นิ่มๆ สีเดียวกับผิวหนัง ที่ขึ้นบริเวณเอวดังกล่าว อาจเป็นฃ1. ซีสต์ไขมันใต้ผิวหนัง (epidermal inclusion cyst) ลักษณะของก้อนเวลาคลำจะนิ่ม ขยับได้เล็กน้อย กดไม่เจ็บ ไม่ปวด แต่หากมีการอักเสบติดเชื้อเกิดขึ้นก้อนอาจมีลักษณะแข็ง บวม แดง กดเจ็บและปวดได้2. ก้อนเนื้องอกไขมัน จะคลำได้แข็งค่อนข้างนิ่ม ขยับได้เล็กน้อย กดไม่เจ็บ ไม่ปวด3. เนื้องอกของเนื้อเยื่ออ่อนใต้ผิวหนังชนิดอื่นๆ นอกจากก้อนไขมัน ซึ่งมีมากมายหลายชนิด ก้อนอาจมีลักษณะนิ่มหรือแข็ง อาจเจ็บหรือไม่ก็ได้ ขึ้นกับแต่ละชนิด เช่น ก้อนเนื้องอกหลอดเลือด (hemangioma) ก้อนเนื้องอกของเซลล์หุ้มเส้นประสาท (schwannoma), เนื้องอกของเนื้อเยื่อเกี่ยวพันในเส้นประสาท (neurofibroma), ก้อนเนื้องอก nodular fasciitis (ซึ่งมักจะมีอาการกดเจ็บ) เป็นต้นหากยังคงมีก้อนอยู่ แนะนำให้ไปพบแพทย์เพื่อตรวจค่ะ หากเป็นก้อนซีสต์ไขมันใต้ผิวหนังหรือก้อนเนื้องอกไขมัน ก็ไม่ได้อันตรายอะไร การรักษาก็คือการตัดเอาก้อนนั้นออก และส่งไปตรวจทางพยาธิวิทยาเพื่อระบุชนิดที่แน่นอนค่ะ